აზერბაიჯანის უმაღლესი სამხედრო-საზღვაო სკოლა

აზერბაიჯანის უმაღლესი საზღვაო სკოლა () — სამხედრო საგანმანათლებლო დაწესებულება, რომელიც მდებარეობს ბაქოში. საბჭოთა პერიოდში ის ცნობილი იყო როგორც კასპიის უმაღლესი საზღვაო წითელი დროშის სკოლა და ს.მ. კიროვის სახელს ატარებდა.

 ისტორია 
სკოლა 1939 წლის 9 დეკემბერს ბაქოში დაარსდა. 1945 წლის 4 მარტს, სსრკ უმაღლესი საბჭოს პრეზიდიუმის ბრძანებით, სკოლას მიენიჭა საბრძოლო ბანერი. 1954 წლის 9 დეკემბერს ეწოდა სერგეი მირონოვიჩ კიროვის სახელი, ხოლო 1968 წლის 22 თებერვალს იგი დაჯილდოვდა წითელი დროშის ორდენით. 1992 წლის ივნისში ბოლო, 50-ე გამოშვება შედგა.

სსრკ-ს დაშლის შემდეგ, აზერბაიჯანის რესპუბლიკის პრეზიდენტის 1992 წლის 3 ივლისის ბრძანებულებით, სკოლა გადავიდა ახლადშექმნილი სახელმწიფოს იურისდიქციაში. ფაქტობრივად,  1992 წლის 18 ივლისს სკოლა ახალ ხელისუფლებას გადაეცა. ამის შემდეგ, 1992 წლის 10 სექტემბრის საზღვაო ძალების გენერალური შტაბის დირექტივით, დაიშალა სერგეი მირონოვიჩ კიროვის სახელობის კასპიის საზღვაო სამხედრო სასწავლებელი და პერსონალი რუსეთის სხვა საზღვაო სასწავლებლებში გადაიყვანეს. ამავე დროს, ნავიგაციის განყოფილების ოფიცრებისა და იუნკერების უმეტესობამ განაგრძო სამსახური და სწავლა ფრუზეს სახელობის საზღვაო სამხედრო სასწავლებელში. სკოლის ბაზაზე შეიქმნა აზერბაიჯანის უმაღლესი სამხედრო-საზღვაო სკოლა.

 რესურსები ინტერნეტში 

 Вклад Азербайджана в военно-морскую оборону Каспийского региона

კატეგორია:აზერბაიჯანის უნივერსიტეტები